recursal/SuperWikiNEXT-32B huggingface dataset:
லைசென்சு ராஜ்ஜியம் (License Raj) (அ) அனுமதிச்சீட்டு அரசியல் (அ) அனுமதிச்சீட்டு அதிகார வரம்புமீறல் என்பது விடுதலை அடைந்த இந்தியாவில் 1947 ல் இருந்து 1990 ம் ஆண்டு வரை நடைமுறையிலிருந்த வணிகத்தின் மீதான கடுமையான அரச கட்டுப்பாட்டு கொள்கைகளை குறிப்பதற்கு பயன்படுத்தப்படும் சொல்லாடலாகும். இக்காலக்கட்டத்தில் இந்தியாவில் வணிகம் செய்வதற்கு நிறைய அரசாங்க கட்டுப்பாடுகள் இருந்தன.தொழில் தொடங்குவதற்கான அனுமதியைப் பெற கடுமையான வழிமுறைகள் வகுக்கப்பட்டிருந்தன.அக்காலக் கட்டத்தில் ஒரு புதிய தொழில் தொடங்குவதற்கான அனுமதி பெறுவதில் பல்வேறு சிக்கல்கள் இருந்தன. இருமுவதற்கு அனுமதி தும்முவதற்கும் அனுமதி என்பது போல வணிகத்தின் ஒவ்வொரு நிலையிலும் அரசு அதிகாரிகளிடம் அனுமதி பெறும் நிலை இருந்தது. இதனால் தேவையற்ற கால தாமதமும், அதனால் பொருள் நட்டமும் ஏற்பட்டதாக ஒரு கருத்து நிலவுகிறது. மேலும் இத்தகைய கடுமையான கட்டுப்பாடுகள் முறை தவறிய ஊழலுக்கும், கையூட்டுக் கலாச்சாரத்திற்கும் வித்திட்டதாக பொருளாதார அறிஞர்கள் சிலர் வாதிடுகின்றனர். இந்தியா விடுதலை அடைந்தவுடன், நாட்டின் பொருளாதாரத்தை உயர்த்திப் பிடிக்கும் முழு பொறுப்பும் புதிதாய் அமைக்கப்பெற்ற அரசியல் சாசனத்தின் வழி வந்த இந்திய அரசின் தலையில் விழுந்தது.இதனை சமாளிக்க இந்திய அரசு பொருளாதாரத்தின் அனைத்துக் கூறுகளையும் கட்டில் வைக்க எண்ணியது.அதனால் வந்த வினையே லைசென்சு ராஜ்ஜியம் ஆகும்.

லைசென்சு ராஜ்ஜியத்திற்கான அவசியம்
---------------------------------

இரு நூற்றாண்டுகளாக அந்நியர் ஆதிக்கத்திலிருந்த இந்தியா,விடுதலை அடைந்த நிலையில் 200 ஆண்டு தொடர்ச்சியான பொருளாதாரச் சீரழிவுகளால் தற் சார்பு அற்றும், மந்த நிலையிலும், குழப்ப நிலையிலும் இருந்தது. அதள பாதாளத்திலிருந்த பொருளாதாரத்தை மீட்டெடுத்து உயர்த்த வலிமையான கட்டமைப்புகள் தேவைப்பட்டன. சரியான திசையில் பொருளாதாரத்தை வழிநடத்த கடுமையான கட்டுப்பாடுகள் அவசியம் ஆயின. இதனையெல்லாம் கருத்தில் கொண்டே வணிகத்தின் ஒரு பகுதியான தொழில் தொடங்குவதற்கான அனுமதி பெறுவதில் கடும் கட்டுப்பாடுகள் விதிக்கப்பட்டன. நல்ல நோக்கத்தில் ஏற்படுத்தப்பட்ட இத்தகைய கட்டுப்பாடுகளே பிற்காலத்தில் ஊழல் மற்றும் கையூட்டுச் சீரழிவுகளுக்கும் காரணமாயின. மாறி வரும் சூழ்நிலைக்கேற்ப கொள்கைகளையும், கோட்பாட்டுகளையும் மாற்றிக்கொள்ளாமையும் இதற்கு ஒரு காரணமாகும்.

இவற்றையும் பார்க்கவும்
----------------------

* தாராளமயமாக்கல்
* உலகமயமாக்கல்
* தனியார் மயமாக்கல்

உசாத்துணை
---------

* இந்திய பொருளாதாரக் கொள்கைகள்- சுதந்திரம் முதல் இன்று வரை
* இந்திய பொருளாதார சீர்திருத்தம் 1991

வெளி இணைப்புகள்
---------------

* லைசென்சு ராஜ்ஜியம் - ஒரு பார்வை
**பி. பி. ஸ்ரீநிவாஸ்** (*Prativadi Bhayankara Sreenivas*, செப்டம்பர் 22, 1930 - ஏப்ரல் 14, 2013) தென்னிந்தியாவின் பழம்பெரும் திரைப்படப் பின்னணிப் பாடகர். இவர் தமிழ், தெலுங்கு, மலையாளம், கன்னடம், இந்தி உட்படப் 12 இந்திய மொழிகளில் ஆயிரக்கணக்கான பாடல்களைப் பாடியுள்ளார். இவர் இந்தியாவில், ஆந்திரப் பிரதேசத்தில் உள்ள காக்கிநாடா மாவட்டத்தில் பிறந்தார்.

ஸ்ரீநிவாசின் முதல் பாடல் ஜெமினி தயாரித்து 1951 இல் வெளிவந்த *மிஸ்டர் சம்பத்* என்ற இந்திப் படத்தில் இடம்பெற்றது. *கனஹிபரது* என்ற பாடலை முதன் முதலில் பாடினார். இவரது முதல் தமிழ்ப் பாடல் *சிந்தனை என் செல்வமே" என்ற பாடல், 1953 இல் வெளிவந்த ஜாதகம் படத்தில் இடம்பெற்றது.*

ஆங்கிலம், உருது உட்பட எட்டு மொழிகளில் புலமை பெற்றவர். இவற்றில் பல பாடல்களையும் எழுதியுள்ளார். *மதுவண்டு* என்ற புனைப்பெயரில் தமிழ்க் கவிதைகளை எழுதினார். வறுமையின் நிறம் சிவப்பு, நண்டு ஆகிய திரைப்படங்களில் வரும் இந்திப்பாடல்களை இவரே இயற்றினார்.

தமிழ்த் திரையிசை உலகில் டி. எம். சௌந்தரராஜன் புகழுச்சியில் இருந்த காலத்தில் ஸ்ரீநிவாஸ் அவருக்கு அடுத்த இடத்தில் விளங்கினார். உச்சஸ்தாயியில் பாடிவந்தோர் காலகட்டத்தில், மென்மையான குரல் கொண்டு இனிமையைக் கூட்டி, பாடுவதில் ஒரு புதிய பாணியை கொண்டுவந்தவர். 'காலங்களில் அவள் வசந்தம்' எனும் பாடலைப் பாடி பெரும்புகழை ஈட்டினார். தமிழ்ப் படங்களில் ஜெமினி கணேசனுக்கும், கன்னடத்தில் ராஜ்குமாருக்கும் இவர் அநேகமாக அவர்களின் அனைத்துப் படங்களிலும் பின்னணி பாடியுள்ளார்.

விருதுகள்
---------

* கர்நாடக மாநிலத்தின் இரண்டாவது மிக உயர்ந்த விருது, மாநில முதல்வர் வழங்கிய மதிப்புமிக்க கன்னட ராஜ்யோத்சவ விருது
* தமிழக மாநிலத்தின் கௌரவ கலைமாமணி விருது.
* சூப்பர் ஸ்டாரின் குடும்பத்தினர் வழங்கிய டாக்டர் ராஜ்குமார் ஹர்தா விருது.
* மதிப்புமிக்க கர்நாடக நாடோஜா விருது - கன்னட பல்கலைக்கழகம் , ஹம்பி , கர்நாடக ஆளுநரால் கர்நாடகா வழங்கியது.
* தமிழ்நாடு மாநில திரைப்பட கௌரவ விருது - 2002 இல் கலைவாணர் விருது

இறப்பு
------

ஸ்ரீனிவாஸ் சென்னையில் 2013 ஏப்ரல் 14 அன்று தனது 82 வயதில் இறந்தார். மதிய உணவை சாப்பிடும்போது அவருக்கு மாரடைப்பு ஏற்பட்டது. அடுத்த நாள் அவரது உடல் தகனம் செய்யப்பட்டது. இவருக்கு மனைவி மற்றும் குழந்தைகள் உள்ளனர்.

மேற்கோள்கள்
-----------

1. ↑   Playback singer PB Sreenivas died The Times of India

வெளி இணைப்புகள்
---------------

* ஐ.எம்.டி.பி இணையத்தளத்தில் P.B. Sreenivas
* யூடியூபில் Srinivas with Lata Mangeshkar
* பிபிசி தமிழோசையில் ஸ்ரீநிவாசின் நேர்காணல்-1
* பிபிசி தமிழோசையில் ஸ்ரீநிவாசின் நேர்காணல்-2
* பி.பி.ஸ்ரீநிவாசின் இணையத்தளம் பரணிடப்பட்டது 2011-06-15 at the வந்தவழி இயந்திரம்
* http://pbsrinivas.24by7music.com (songs) பரணிடப்பட்டது 2015-10-18 at the வந்தவழி இயந்திரம்
* List of Malayalam Songs sung by PB Sreenivas
* List of Hindi Songs sung by PB Sreenivas

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* ஜெர்மனி
* United States

 |
| கலைஞர் | 
* MusicBrainz

 |
| மற்றவை | 
* Europeana
* IdRef

 |
**பி. புல்லையா** (P. Pullaiah, 1911–1985) (Telugu: పి.పుల్లయ్య) தெலுங்கு, தமிழ்த் திரைப்பட இயக்குநராவார். தெலுங்குத் திரைப்படத்துறைக்கான இவரின் பங்களிப்பினைப் பாராட்டி இவருக்கு *இரகுபதி வெங்கையா விருது* எனும் விருது வழங்கப்பட்டது. இவரை *Daddy* என திரைத்துறையினர் அழைத்தனர்.

சொந்த வாழ்க்கை
--------------

தெலுங்கு, தமிழ்த் திரைப்பட நடிகையான பி. சாந்தகுமாரி இவரின் மனைவியாவார்.

திரைத்துறைக்கான பங்களிப்புகள்
-----------------------------

### இயக்கிய தமிழ்த் திரைப்படங்கள்

1. விஜயலட்சுமி (1946)
2. பக்த ஜனா (1948)
3. மனம்போல் மாங்கல்யம் (1953)
4. பெண்ணின் பெருமை (1956)
5. வணங்காமுடி (1957)
6. அதிசய திருடன் (1958)
7. இல்லறமே நல்லறம் (1958)
8. கலைவாணன் (1959)
9. ஆசை முகம் (1964)

பின்னாளில் புகழீட்டிய யு. விஸ்வேசுவர ராவ், கே. இராகவேந்திர ராவ் ஆகிய இயக்குநர்கள் இவரிடம் துணை இயக்குநராகப் பணியாற்றியவர்கள் ஆவர்.

தமது மகள் பத்மாவின் பெயரினை உள்ளடக்கி *பத்மசிறீ* எனும் படத் தயாரிப்பு நிறுவனத்தை நிறுவி, புல்லையா - சாந்த குமாரி தம்பதியினர் திரைப்படங்களைத் தயாரித்தனர்.

மேற்கோள்கள்
-----------

1. 1 2 3  ராண்டார் கை (18 October 2014). "Blast from the past: Kalaivaanan 1959". *தி இந்து*.. பார்த்த நாள்: 4 நவம்பர் 2016.
2. ↑  ராண்டார் கை (6 ஆகஸ்ட் 2011). "Vanangamudi 1957". *தி இந்து*.. பார்த்த நாள்: 4 நவம்பர் 2016.
3. ↑  ராண்டார் கை (18 June 2016). "Athisaya Thirudan (1958)". *தி இந்து*.. பார்த்த நாள்: 4 நவம்பர் 2016.
**லேன்செட்** என்பது வாராந்திர பொது மருத்துவ இதழாகும். இது உலகின் பழமையான, மிகவும் மதிப்புமிக்க மற்றும் சிறந்ததாக அறியப்பட்ட பொது மருத்துவ இதழ்களில் ஒன்றாக உள்ளது.

இந்த இதழ் 1823 ஆம் ஆண்டில் தாமஸ் வாக்லே என்ற ஆங்கில மருத்துவ அறுவை சிகிச்சை நிபுணரால் நிறுவப்பட்டது, அவரது அறுவைசிகிச்சை கருவியின் நியாபகார்த்தமாக லான்சட் என்று பெயரிடப்பட்டது, அத்துடன் கட்டிடக்கலை பதமான "லேன்செட் வளைவு" ,"ஞானத்தின் ஒளி" அல்லது "வெளிச்சத்தினை உள்ளே அனுமதிக்கும்" ஒரு கூர்மையான வளைவு கொண்ட சாளரம் என்ற பொருள் தரும் வகையிலும் பெயரிடப்பட்டது.

இந்த பத்திரிகை ஆராய்ச்சி கட்டுரைகள், மதிப்பாய்வு கட்டுரைகள் ("கருத்தரங்குகள்" மற்றும் "விமர்சனங்கள்"), தலையங்கங்கள், புத்தக மதிப்புரைகள், கடிதங்கள், அத்துடன் செய்தி அம்சங்கள் மற்றும் நிலை அறிக்கைகள் ஆகியவற்றை வெளியிடுகிறது. 1991 ஆம் ஆண்டு லான்செட் பத்திரிக்கை எல்செவியர்-ஆல் வாங்கப்பட்டது. 1995 ஆம் ஆண்டு முதல், ரிச்சார்ட் ஹர்ட்டன் என்பவர் அதன் ஆசிரியரானார். இந்த இதழுக்கு லண்டன், நியூயார்க், மற்றும் பெய்ஜிங் ஆகியவற்றில் அலுவலகங்கள் உள்ளன.

சரிவிகித உணவு
-------------

ஒவ்வொரு மனிதனுக்கும் நாள்தோறும் தேவைப்படும் கலோரிக்கு தக்க எவ்வளவு உணவு எடுத்துக்கொள்ளவேண்டும் என உலகம் முழுவதுமிருந்து 16நாடுகளைச் சார்ந்த 37நிபுணர்கள் குழு இணைந்து ஒரு அறிக்கையை லேன்செட் இதழில் வெளியிட்டது.

சான்றுகள்
---------

1. ↑  "Prestigious Medical Journal, The Lancet, Issues Family Planning Series". Population Media Center. 13 July 2012. 4 March 2014 அன்று பார்க்கப்பட்டது.
2. ↑  "About the Lancet Medical Journal".
3. ↑  "People at The Lancet". *The Lancet*. 14 November 2018 அன்று பார்க்கப்பட்டது.
4. ↑  "சரிவிகித உணவு திலேன்செட்".
5. ↑  "**Food in the Anthropocene: the EAT–Lancet Commission"**.
**மேம்பட்ட ஆராய்ச்சி மற்றும் கண்டுபிடிப்பு முகமைச் சட்டம் 2022** (*Advanced Research and Invention Agency Act 2022*) என்பது ஐக்கிய இராச்சியத்தின் நாடாளுமன்றத்தில் இயற்றப்பட்டுள்ள ஒரு சட்டமாகும். மேம்பட்ட ஆராய்ச்சி மற்றும் கண்டுபிடிப்பு முகமையை இச்சட்டம் உருவாக்குகிறது. வர்த்தகம், எரிசக்தி மற்றும் தொழில்துறை உத்திக்கான மாநில செயலாளர் குவாசி குவார்டெங்கால் 2021 ஆம் ஆண்டு மார்ச்சு மாதம் 2 ஆம் தேதியன்று அந்நாட்டு பொதுச்சபையில் அறிமுகப்பட்டுத்தப்பட்டது.

பின்னணி
-------

அமெரிக்கா, செருமனி மற்றும் சப்பான் போன்ற நாடுகளின் மேம்பட்ட ஆராய்ச்சி திட்ட முகமை நிறுவனங்களை பின்பற்றுவதற்கான முயற்சியாக மேம்பட்ட ஆராய்ச்சி மற்றும் கண்டுபிடிப்பு நிறுவனம் நிறுவப்பட்டுள்ளதாக ஐக்கிய இராச்சியம் கூறியுள்ளது.

இந்தக் கொள்கையை முன்னெடுத்துச் செல்ல அரசாங்கத்தை ஊக்கப்படுத்திய பெருமைக்குரியவர் பிரதம மந்திரி போரிசு இயான்சனின் முன்னாள் ஆலோசகர் தொமினிக் கம்மிங்சு ஆவார். இம்முகமையின் திட்டங்கள் குறித்த அறிவியல் மற்றும் தொழில்நுட்பத் தேர்வுக் குழுவின் விசாரணைக்கு முன் கம்மிங்சு அழைக்கப்பட்டார்.

குறிப்பிடத்தக்க சட்டத்திருத்தங்கள்
----------------------------------

### நோக்கம்

இசுக்காட்டிய தேசியக் கட்சியின் வணிக செய்தித் தொடர்பாளர் இசுடீபன் பிளைனும் அறிவியல் ஆராய்ச்சி மற்றும் எண்ணிமத் துறையின் நிழல் அமைச்சருமான சி ஒன்வுராவும் நிகர சுழிய தொழில்நுட்பங்களில் கவனம் செலுத்துவதற்கு இம்முகமையின் முதன்மை நோக்கத்தை மாற்றியமைக்கும் பிரிவிற்கு ஒரு திருத்தத்தை முன்வைத்தனர். சில கட்சிகள் தவிர அனைத்து கட்சிகளும் திருத்தத்தை ஆதரித்தன என்றாலும் திருத்தங்கள் தோல்வியடைந்தன.

### தகவல் சுதந்திரம்

தொழிலாளர் சட்டத்திற்கு விதிவிலக்கு உள்ளதால் தகவல் அறியும் சட்டத்தின் வரம்பிற்குள் இம்முகமையை வைக்கும் ஒரு திருத்தமும் முன்வைக்கப்பட்டு இந்தத் திருத்தமும் தோல்வியடைந்தது.

மேற்கோள்கள்
-----------

1. ↑  "Advanced Research and Invention Agency (ARIA): policy statement". *GOV.UK* (ஆங்கிலம்). 2022-06-29 அன்று பார்க்கப்பட்டது.
2. ↑  CaSE. "ARIA, Dominic Cummings and science funding". *www.sciencecampaign.org.uk*. 2022-06-29 அன்று பார்க்கப்பட்டது.
3. ↑  Parliament of the United Kingdom (4 March 2021). "Dominic Cummings and Kwasi Kwarteng give evidence". 18 அக்டோபர் 2021 அன்று மூலம் பரணிடப்பட்டது. 30 ஜூன் 2022 அன்று பார்க்கப்பட்டது.
4. 1 2  Hansard (7 June 2021). "Advanced Research and Invention Agency Bill: Division 17".
**வடகிழக்கு திருவிழா, தில்லி** (*North East Festival, Delhi*) என்பது இந்தியாவின் வடகிழக்கு மாநிலங்களின் கலாச்சாரம் மற்றும் பழக்கவழக்கங்களை வெளிப்படுத்தும் திருவிழா ஆகும். இந்த திருவிழா ஒவ்வொரு ஆண்டும் தில்லியில் நடத்தப்படுகிறது. பிரபல தொழில்முனைவோர், சமூக செல்வாக்கு செலுத்துபவர் மற்றும் உள்கட்டமைப்பு திட்ட வல்லுநர் ஷியாம்கானு மஹந்தா தலைமையிலான ட்ரெண்ட் எம்எம்எஸ் சமூக-கலாச்சார அறக்கட்டளையால் இந்த விழா ஏற்பாடு செய்யப்படுகிறது.

இந்த விழாவில், இந்தியாவின் சிறந்த கலாச்சார வளங்களை வெளிப்படுத்தப்படுகிறது. வடகிழக்கு திருவிழா தில்லியில் சிறந்த இசை விழாவினை நடத்தி திறமையானவர்களை ஊக்குவிக்கின்றது. வடகிழக்கு திருவிழா, வடகிழக்கு இந்தியாவின் சிறந்த ஆடைகளைக் காட்சிப்படுத்தி புதிய மற்றும் சிறந்த வடிவமைப்பாளர்கள், நெசவாளர்கள் மற்றும் பிராந்தியத்தின் சிறந்த மாதிரிகளை ஊக்குவிக்கும் வகையில் சிறந்த நாகரீக ஆடை அணிவகுப்பு காட்சிகளையும் ஏற்பாடு செய்து வருகிறது.

வடகிழக்கு இந்தியாவின் உள்ளூர் மற்றும் புகழ்பெற்ற பாரம்பரிய உணவுகள் திருவிழாவின் போது பல்வேறு பிரபலமான உணவகங்களால் தயாரிக்கப்பட்டுப் பரிமாறப்படும். இந்தப்பட்டியல் கலை, புகைப்படக் கண்காட்சி என நீண்டுகொண்டு செல்லும்.

10வது திருவிழா
--------------

தொடர்ச்சியாக 2013 முதல் 7 ஆண்டுகள் தில்லியில் நடைபெற்ற வடகிழக்கு திருவிழா, 2 ஆண்டுகளாக குவகாத்தியில் நடைபெற்றது. தற்பொழுது இதன் 10வது திருவிழா 2022 திசம்பர் 23 முதல் 26 வரை புது தில்லி ஜவஹர்லால் நேரு விளையாட்டரங்கின் வாயில் எண். 14-ல் நடைபெற்றது. இந்த திருவிழா உணவு பிரியர்களுக்கு சொர்க்கமாக இருந்தது. நாட்டில் கலாச்சார பன்முகத்தன்மையை மேம்படுத்துவதற்காக பல்வேறு வடகிழக்கு மாநிலங்கள் மற்றும் தில்லி உணவு வகைகளின் 50 நிலையங்கள் கண்காட்சியில் இடம்பெற்றிருந்தன.

மேற்கோள்கள்
-----------

1. ↑  "North East Festival back with 10th edition in Delhi". *Outlook (India)*. 2019-10-02 அன்று பார்க்கப்பட்டது.
2. ↑
லேபட்சி கோயிலில் உள்ள நாகலிங்கம்
லேபட்சி தொல்லியல் துறை அறிவிப்பு
**லேபட்சி (Lepakshi)** என்பது இந்தியாவின் ஆந்திரப் பிரதேச மாநிலத்தில் அனந்தபூர் மாவட்டத்தில் உள்ள ஒரு சிற்றூர் ஆகும். இது இந்துப்பூருக்கு கிழக்கே 15 கிலோமீட்டர் தொலைவிலும் பெங்களூருக்கு வடக்கே சுமார் 120 கிலோமீட்டர் தொலைவிலும் அமைந்துள்ளது. விசயநகர அரசர்கள் கி.பி.1400-1600 ஆண்டுகளில் அம்பியில் அரசாண்ட கொண்டிருந்தபோது இது ஒரு புண்ணியத்தலமாக இருந்தது.

பெயர் காரணம்
------------

இந்து இதிகாசங்களில் ஒன்றான இராமாயணத்தில் இடம்பெறும் கழுகு வடிவிலான ஒரு பறவையான சடாயு இராமனின் மனைவியான சீதையை இராவணன் தூக்கிச் செல்லும்போது வழிமறித்ததாகவும், அப்போது இராவணன் சடாவுவின் இறக்கையைவெட்டி வீழ்த்தியதாகவும் இராமாயணக் கதையில் கூறப்படுகிறது. அப்போது அங்குவந்த ராமன் சடாயுவின் நிலைகண்டு எழுந்திருக்கும்படி பறவையிடம் சொன்னதாக வரலாறு கூறுகிறது. தெலுங்கில் *லே* என்றால் *எழுந்திரு* என்றும், *பட்சி* என்றால் *பறவை* என்றும் பொருள் கொள்ளப்படுகிறது. இதன் காரணமாகவே இந்த ஊருக்கு *லேபட்சி* என்று பெயர் வந்ததாகக் கூறப்படுகிறது.

வீரபத்திரர் கோவில்
------------------

இதில் வீரபத்திரன் கோவில் உள்ளது. இந்தக் கோயிலினுள் சிவன், திருமால், வீரபத்திரர் ஆகியோருக்குச் சிறு கோயில்கள் உள்ளன. சிவனும் திருமாலும் எதிரெதிராக இருக்கின்றனர். இந்தக் கோயிலின் கலைநயம் மிகுந்த பகுதி நாட்டிய மண்டபமாகும். அதில் நட்டியக்காரர், மிருதங்கம் வாசிப்போர், இசைவாணர் ஆகியோருடைய உருவங்கள் செதுக்கிய 60 பெரிய தூண்களும் ஓவிய வேலைப்பாடு மிகுந்த விதானமும் காணப்படுகின்றன. கருவறையின் சுவர்களிலும் கூரை உட்பறமும் அழகுமிக்க ஓவியங்கள் நிறைந்துள்ளன.

நந்தி
-----

இங்குள்ள வீரபத்திரர் கோயிலிலிருந்து சிறிய தூரத்தில் கல்லால் செதுக்கப்பட்ட படுத்திருக்கும் நிலையில் நந்தி ஒன்றுள்ளது. இந்த நந்தி 15 அடி நீளம், 27 அடி உயரம் கொண்டு ஆந்திரத்தில் உள்ள நந்திகளில் மிகப்பெரியதாக உள்ளது. இந்த நந்தி 16-ம் நூற்றாண்டில் செய்யப் பெற்றதாகும். அதை ‘பசவண்ணர்’ என்னும் நந்தி என்று வணங்கி வருகிறார்கள்.

மேற்கோள்கள்
-----------

1. ↑  வி. மகேஸ்வரி (20 சூன் 2018). "நலம் தரும் நந்தி ஆலயங்கள்". *கட்டுரை*. தி இந்து தமிழ். 22 சூன் 2018 அன்று பார்க்கப்பட்டது.

உசாத்துணை
---------

* "குழந்தைகள் கலைக் களஞ்சியம்",1993, சென்னை:தமிழ் வளர்ச்சிக் கழகம்.
* 
* 
*

வெளி இணைப்புகள்
---------------

* 
* லேபட்சி கோயில் - காணொலி
**மேமன்கவி** (*Memon Kavi*, அப்துல் கரீம் அப்துல் ரஸாக், ஏப்ரல் 29, 1957) வட இந்திய குஜராத் மாநிலத்தைச் சார்ந்த மேமன் சமூகத்தில் பிறந்து இலங்கைத் தமிழ்க் கலை இலக்கிய உலகில் தன்னை படைப்பாளியாக அடையாளப்படுத்திக் கொண்டவர்.

வாழ்க்கைச் சுருக்கம்
--------------------

வட இந்தியாவின் குஜராத் மாநிலத்திலிருந்து இலங்கையில் குடியேறிய மேமன் சமூகத்தின் மத்தியதரக் குடும்பம் ஒன்றில் இரண்டு பெண் பிள்ளைகளுக்கு அடுத்து மூத்த ஆண் மகனாகப் பிறந்தவர் அப்துல் ரசாக். மேமன்மொழி எழுத்து வடிவம் இல்லாது பேச்சு மொழியாக மட்டுமே இருந்தமையால், இவரது தந்தை இவரை தமிழ் மொழி மூலத்திலான பாடசாலையில் சேர்த்தார். எட்டாம் வகுப்புடன் இவர் தனது பாடசாலை கல்வியை முடித்துக் கொண்டார். மேமன் சமூகத்தினர் பொதுவாக வணிகத் துறையிலேயே ஆர்வம் காட்டுவர். ஆனாலும் இவரோ அன்றைய காலத் தொடக்கம் எழுத்தாளனாக ஆக வேண்டும் என்ற ஆர்வத்தில் பல்வகையான நூல்களைப் படித்துக் கொண்டிருந்த காரணத்தால் முறையான கல்வி மீது ஏற்பட்ட சலிப்பில் பாடசாலைக் கல்வியை இடை நடுவில் கைவிட்டார். பாடசாலை வாழ்வின் இறுதிப்பகுதியில் இவரது தமிழாசிரியர் இலங்கை வானொலி நாடக புகழ் எம். அஸ்ரப்கான் இவரது வாசிப்பு பழக்கத்திற்கு ஊக்கப்படுத்தினார். பிற்காலத்தில் திறந்த பல்கலைக்கழகத்தில் பத்திரிகைத்துறை பாடநெறியை முடித்தார்.

எழுத்துலகில்
------------

இவரது முதலாவது கவிதை 1974 ஆம் ஆண்டு சுதந்திரன் இதழில் *தமிழே என் மூச்சு* எனும் தலைப்பில் வெளிவந்தது. முற்போக்கு எழுத்தாளர் சங்கத்துடன் ஆரம்பத்திலிருந்து தொடர்புகளைப் பேணி வருகிறார். 1990 ஆம் ஆண்டுக்கான இலங்கை சாகித்திய மண்டல பரிசை இவரது *நாளைய நோக்கிய இன்றில்* கவிதைத் தொகுதிக்காகப் பெற்றார்.

பல இதழ்களுக்கு ஆசிரியராகவும், உதவி ஆசிரியராகவும் பணியாற்றி இருக்கிறார். இவரது கவிதைகள் சில ஆங்கிலம், சிங்களம், உருசிய மொழிகளில் மொழிபெயர்க்கப்பட்டுள்ளன. கவிதை ஓன்று தேசிய கல்வி நிறுவனம் வெளியிட்டிருக்கும் ஆசிரியர் பயிற்சி பாட நூலில் இடம் பெற்று இருக்கிறது. சப்பரகமுவ பல்கலைக்கழகத்தில் கலைமாணி பாட நெறி மேற்கொண்ட மாணவர் ஒருவர் இவரது கவிதைகளைப் பற்றிய ஓர் ஆய்வுக் கட்டுரை சமர்ப்பித்துள்ளார்.

இவரது நூல்கள்
-------------

* *யுகராகங்கள்* (1976, எழுத்தாளர் கூட்டுறவு பதிப்பகம்)
* *ஹிரோசிமாவின் ஹீரோக்கள்* (1982, நர்மதா பதிப்பகம், தமிழ் நாடு)
* *இயந்திர சூரியன்* (1984, நர்மதா பதிப்பகம், தமிழ் நாடு)
* *நாளையை நோக்கிய இன்றில்* (1990, நர்மதா பதிப்பகம், தமிழ் நாடு)
* *மீண்டும் வசிப்பதற்காக* (1999, மல்லிகைப் பந்தல்)
* *உனக்கு எதிரான வன்முறை* (2005, துரைவி வெளியீடு)
* *ஒரு வாசகனின் பிரதிகள்* -கட்டுரைத் தொகுப்பு (2010, கொடகே வெளியீடு)
* *மொழி வேலி கடந்து..* -கட்டுரைத் தொகுப்பு (2013, கொடகே வெளியீடு)
* ஆதிகளின் புதைகுழிகளிலிருந்து....கவிதைத் தொகுப்பு (2017, கொடகே வெளியீடு)
* *பிரதிகள் பற்றிய பிரதிகள்*  (2019, கொடகே வெளியீடு
* *பின்காலனியம்- கலை இலக்கியமும், கோட்பாடும் (அச்சில்)*
* டொமினிக் ஜீவாவும் நானும் (அச்சில்)

விருதுகள்
---------

* 1990 - *நாளைய நோக்கிய இன்றில்*, இலங்கை சாகித்திய மண்டலப் பரிசு.
* 2005 - *உனக்கு எதிரான வன்முறை*, யாழ். இலக்கிய வட்டத்தின் இணைப்புச் சங்கமான இலங்கை இலக்கியப் பேரவையின் சிறப்பு விருது.

மேற்கோள்கள்
-----------

1. ↑  எழுதாத ஓர் எழுத்தாளர் என் தந்தை
[*தொடர்பிழந்த இணைப்பு*], தினகரன், ஆகத்து 18, 2013

வெளி இணைப்புக்கள்
-----------------

* உனக்கு எதிரான வன்முறை பரணிடப்பட்டது 2007-09-30 at the வந்தவழி இயந்திரம் - மின்னூல் - நூலகம் திட்டம்
* Man of Pakistani origin makes waves as Tamil poet, dawn.com, திசம்பர் 30, 2011
* Sarabjit, Memon Kavi and barriers to mobility, டைம்ஸ் ஒஃப் இந்தியா, சூலை 1, 2012
கதிடல் மஞ்சப்பா

**கதிடல் மஞ்சப்பா** (Kadidal Manjappa)(1908-1992) 1956 இல் (19 ஆகத்து 1956 - 31 அக்டோபர் 1956) ஒரு குறுகிய காலத்திற்கு கர்நாடகாவின் மூன்றாவது முதலமைச்சராக இருந்தார் (அப்போதைய மைசூர் மாநிலம் ).

சொந்த வாழ்க்கை
--------------

சிவமொக்கா மாவட்டத்தைச் சேர்ந்த இயற்கை வளமான தீர்த்தஅள்ளி வட்டத்திலுள்ள கதிடல் என்ற கிராமத்தைச் சேர்ந்த இவர் வொக்கலிகர் சமூகத்தைச் சேர்ந்தவர்.  மைசூர் மகாராஜாவின் கல்லூரியில் பட்டம் பெற்ற இவர் புனே சட்டக் கல்லூரியில் சட்டப் பட்டம் பெற்றார்.

அரசியல் ஈடுபாடு
---------------

மஞ்சப்பா ஒரு சுதந்திர போராட்ட வீரராகவும், ஒரு உண்மையான காந்தியராக இருந்தார். இவர் பொது வாழ்க்கையில் மாநிலத்தில் பல போராட்டங்களை வழிநடத்தினார். 32 ஆண்டுகளாக பல்வேறு மத்திய மற்றும் மாநில அரசாங்கங்களில் அமைச்சராகவும் பணியாற்றினார். 1950களின் முற்பகுதியில் நில சீர்திருத்தங்களைத் தொடங்குவதில் இவர் ஒரு முக்கிய பங்கைக் கொண்டிருந்தார். குத்தகை சட்டத்தை அறிமுகப்படுத்தியதற்காக இவர் நினைவுகூரப்படுகிறார். இனாம் ஒழிப்புச் சட்டம் போன்ற பல முற்போக்கான செயல்கள் பார்வை காரணமாக உருவானது. இவர் 1976இல் நெருக்கடி நிலை நடவடிக்கைகளுக்கு எதிரான போராட்டங்களில் சேர்ந்தார். பின்னர், பாபு ஜெகசீவன்ராமின் "ஜனநாயகத்திற்கான காங்கிரசின்" கர்நாடக மாநிலப் பிரிவின் தலைவராக இருந்தார்.

இலக்கியம்
---------

மஞ்சப்பா மூன்று புதினங்களையும், 'நானாசகாத கனாசு' (ஒரு உண்மையற்ற கனவு) என்ற சுயசரிதையும் எழுதியுள்ளார். இவரது மனைவி திருமதி இலட்சுமிதேவியும் ஒரு ஆசிரியராக இருந்தார்.

மரியாதை
-------

இவரது நினைவாக பெங்களூரிலுள்ள முன்னாள் *இலாங்ஃபோர்ட்* சாலை "கதிடல் மஞ்சப்பா சாலை" என்று பெயர் மாற்றப்பட்டுள்ளது. இவரது நூற்றாண்டு கொண்டாட்டங்கள் 2008 இல் நடைபெற்றது.

குறிப்புகள்
-----------

1. ↑  "Kadidal Manjappa was a true Gandhian’". *The Hindu*. 30 December 2008. Archived from the original on 26 ஜனவரி 2013. .
2. ↑  "Profile and Biography of Kadidal Manjappa". Karnataka Spider. 2020-02-25 அன்று மூலம் பரணிடப்பட்டது. 2021-01-14 அன்று பார்க்கப்பட்டது.
3. ↑  "Kadidal Manjappa". Vokkaligara Sangha.
4. ↑  "Remembering Kadidal Manjappa". This Week Bangalore.

* 
* kn:ಕಡಿದಾಳ್ ಮಂಜಪ್ಪ Kannada Biography of Kadidal Manjappa
குருசடி - இது கன்னியாகுமரி மாவட்டத்தில், நாகர்கோவில் நகராட்சிக்கு உட்பட்ட ஓர் ஊராகும். இங்கு, உயரமான இரண்டு கோபுரங்கள் கட்டப்பட்டுள்ளன. 

இது சுற்றுலாப் பயணிகளை அதிகம் ஈர்க்கும் ஓர் இடமாகும். இந்த ஊரின் பழமையான பெயர் பஞ்சவங்காடு ஆகும். இங்குள்ள கிணறு வற்றாத ஊற்றைக் கொண்டதாகும். கடல் ஊற்றாக இருந்தாலும், இனிய சுவையைக் கொண்ட தண்ணீர் ஆகும்.

இங்குள்ள இரண்டு கோபுரங்களும், 111 - 101 மீட்டர் உயரங்களில் அமைந்துள்ளன. இந்த கோபுரங்கள் கருப்புக்கட்டி சாற்றாலும், முட்டையின் வெள்ளைக் கருவையும், சுண்ணாம்பையும் கலந்து கட்டப்பட்டவை.

அதனால் இந்த கோபுரம் சிமிண்டை விட மிகவும் உறுதியாக உள்ளது. இது கட்டப்பட்டு 100 ஆண்டுகள் தாண்டிய பின்னும் இன்னும் வெடிப்புகள் விழவில்லை என்பது குறிப்பிடத்தக்கது. மேலும் இந்த கோபுரங்களில் ஜெர்மனியில் இருந்து கொண்டு வரப்பட்ட இராட்சஷ மணிகள் உள்ளன.

இந்த ஊரில் தானாகவே முளைத்த ஒரு கல் குருசு உள்ளது. அதனால்தான் குருசடி என்ற பெயர் ஏற்பட்டது.

இப்போது இந்த ஊரில் நூற்றாண்டு விழாவுக்காக கோயில்களும் கோபுரங்களும் புதுப்பிக்கப்பட்டு வருகின்றன. 
இந்த ஊரில்தான் புகழ்பெற்ற திருச்சிலுவை கல்லூரி அமைந்துள்ளது.
**பி. பி. ஜி. தொழில்நுட்பக் கல்வி நிறுவனம்** (*PPG Institute of Technology*) என்பது இந்தியாவின், தமிழ்நாட்டின், கோயம்புத்தூரில் அமைந்துள்ள ஒரு தனியார் சுயநிதி பொறியியல் கல்லூரி ஆகும். இந்த கல்லூரி அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது, மேலும் கோயம்புத்தூர் அண்ணா பல்கலைக்கழகத்துடன் இணைக்கப்பட்டுள்ளது. இக்கல்லூரியானது 2008-2009 கல்வியாண்டில் நிறுவப்பட்டுள்ளது.

இருப்பிடம்
----------

இந்த கல்லூரி விளாங்குறிச்சி, சரவணம்பட்டி (அஞ்சல்), ரத்தினகிரி சாலை, சத்தி சாலை (தே.நெ -209)யில் இருந்து 300 மீட்டர் தொலைவு, கோயம்புத்தூர் என்ற இடத்தில் அமைந்துள்ளது.

கல்வி
-----

இக்கல்லூரியானது இளங்கலை பொறியியல் (பி.இ) படிப்பில் ஆறு படிப்புகளையும், இளநிலை தொழில்நுட்ப (பி.டெக்.) பிடிப்பில் ஒரு படிப்பையும் வழங்குகிறது. 

**பி.இ.**

சேர்க்கை நடைமுறை
----------------

இளநிலை படிப்புக்கான மாணவர்கள் அவர்களின் 12 ஆம் வகுப்பு (உயர்நிலை பள்ளி) மதிப்பெண்களின் அடிப்படையில் சேர்க்கப்படுகின்றனர். சேர்க்கையானது தமிழக அரசின் விதிமுறைகளின்படி மாநில அரசின் கலந்தாய்வு (டி.என்.இ.ஏ) மற்றும் நிர்வாக இடங்களானது ஒழுங்குபடுத்தப்பட்ட நடைமுறைகள் மூலம் சேர்க்கப்படுகின்றனர்.

குறிப்புகள்
-----------

1. ↑  *PPG Institute of Technology Location, January –23, 2015*, TNEA Anna university, 2015-09-24 அன்று மூலம் பரணிடப்பட்டது, 2014-12-26 அன்று பார்க்கப்பட்டது

வெளி இணைப்புகள்
---------------

* பிபிஜி இன்ஸ்டிடியூட் ஆப் டெக்னாலஜி அதிகாரப்பூர்வ தளம்
**குருதாசு சிங் பாதல்** (*Gurdas Singh Badal*)(6 ஆகத்து 1931 - 15 மே 2020) என்பவர் இந்திய அரசியல்வாதியும் முன்னாள் இந்திய நாடாளுமன்ற உறுப்பினரும் ஆவார். இவர் பெரோஸ்பூர் மாவட்டத்தில் உள்ள அபுல்கரானாவில் பிறந்தார். இவர் பிரகாஷ் சிங் பாதலின் சகோதரர் ஆவார். இவர் 1967ல் சிரோமணி அகாலிதளத்தின் உறுப்பினராக பாசில்கா தொகுதியிலிருந்து ஏழாவது மக்களவைக்குத் தேர்ந்தெடுக்கப்பட்டார். இவர் 15 மே 2020 அன்று மொகாலியில் உள்ள ஒரு தனியார் மருத்துவமனையில் இறந்தார்.

குடும்பம்
---------

குருதாசு சிங் பாதல், மறைந்த ரகு ராஜ் சிங் தில்லானின் மகனும், பஞ்சாபின் முன்னாள் முதல்வர் பிரகாஷ் சிங் பாதலின் தம்பியும் ஆவார். இவரது மகன் மன்பிரீத் சிங் பாதல் பஞ்சாப் மாநிலத்தின் நிதி அமைச்சராக இருந்தார். இவரது மனைவி கவுர் மார்ச் 2020ல் இறந்தார்.

அரசியல் வாழ்க்கை
----------------

பாதல் மார்ச் 1967 முதல் ஏப்ரல் 1969 வரை பஞ்சாப் சட்டமன்ற உறுப்பினராக இருந்தார். இவர் 15 மார்ச் 1971 முதல் 18 ஜனவரி 1977 வரை அகாலி தளம் (தற்போது சிரோமணி அகாலி தளம் என அழைக்கப்படுகிறது) கட்சியினைப் பிரதிநிதித்துவப்படுத்தும் விதமாக பாசில்கா தொகுதியிலிருந்து இந்தியாவின் 5வது மக்களவைக்கு உறுப்பினராகத் தேர்ந்தெடுக்கப்பட்டார்.

மேற்கோள்கள்
-----------

1. ↑  Last Loksabha Election Results in Fazilka, Punjab
2. ↑  Members Bioprofile
3. ↑  "Punjab finance minister Manpreet Badal's father passes away". *The Times of India*. 15 May 2020.. பார்த்த நாள்: 15 May 2020.
4. ↑  "Gurdas Badal, father of Punjab Finance Minister Manpreet Badal, dies at 88". *The Tribune*. 15 May 2020.. பார்த்த நாள்: 15 May 2020.
5. ↑  "Punjab FM Manpreet Badal's mother passes away". *The Times of India*. 19 March 2020.. பார்த்த நாள்: 13 May 2020.
6. ↑  "Fifth Lok Sabha, Members Bioprofile". *Lok Sabha*. 13 May 2020 அன்று பார்க்கப்பட்டது.
**கிறித்தென் செல்கிரென்** *(Kristen Sellgren)* ஓய்வு பெற்ற ஓர் அமெரிக்க வானியலாளர் ஆவர். இவர் ஓகியோ அரசு பல்கலைக்கழகத்தில் இயற்கை, கணிதப் புலங்கள் கல்லூரியில் தகைமைப் பேராசிரியர் ஆவார். இவர் 1990 இல் வானியலுக்கான நியூட்டன் இலாசி பரிசை வென்றார். இவர் அமெரிக்க வானியல் கழகத்தில்SGMA குழுவை நிறுவினார். இந்தக் குழு வானியலில் பாலினச் சிறுபான்மையர் நலனுக்காக உருவாக்கப்பட்டது.

கல்வியும் வாழ்க்கைப் பணியும்
----------------------------

இவர் சாந்தியாகோவில் அமைந்த கலிபோர்னியா பல்கலைக்கழகத்தில் 1976 இல் இயற்பியலில் இளவல் பட்டம் பெற்றார். இவர் 1983 இல் பி. டி. சாயிபெர், ஜி. நியூகெபவுவேர் ஆகியஓர் வழிகாட்டலில் கலிபோர்னியா தொழில்நுட்பக் கழகத்தில் இயற்பியலில் முனைவர் பட்டம் பெற்றார். இவரது பட்ட ஆய்வுத் தலைப்பு "ஒளித்தெறிப்பு ஒண்முகில்களின் அகச்சிவப்புக் கதிரண்மை ஆய்வு." இவர் பால்வழியின் மையம் உடுக்கணவெளித் தூசு அகச்சிவப்புக் கதிர் வானியல் ஆகிவற்றில் வல்லுனர் ஆவார்.

இவர் தன் இளவல் பட்டம் பெற்றது பியுயெர்டோ இரிகோவில் அமைந்த அரெசிபோ வான்காணகத்தில் கோடை ஆய்வு நலகைப் பணியை முடித்துள்ளார். முனைவர் பட்டம் பெற்றதும், மேரிலாந்து, பால்ட்மோர் விண்வெளித் தொலைநோக்கி அறிவியல் நிறுவனத்தில் முதுமுனவர் ஆய்வு செய்தார். இவர் 1984 இல் அவாய் பல்க்லைக்கழக வானியல் நிறுவனத்தில் முதலில் உதவி வானியலாளராகவும் 1989 முதல் இணை வானியலாளராகவும் பணிபுரிந்தார்.

இவர்1990 முதலாக ஓகியோ பல்கலைக்கழகத்தில் உதவிப் பேராசிரியராகச் சேர்ந்து பல பதவிகளில் இருந்துள்ளார். இவர் பிறகு 1994 இல் இணைப் பெராசிரியர் ஆனார்; 2000 இல் இவர் முழுப் பேராசிரியர் ஆனார்; 2011 இல் தகைமைப் பேராசிரியர் பதவியை அடைந்தார்.ஈதற்கிடையில் 2000 இல் ஆசுட்டினில் உள்ள டெக்சாசு பல்கலைக்கழகத்தில் சிறிது காலம் வருகைதரு பேராசிரியராக இருந்துள்ளார்.

தகைமைகளும் விருதுகளும்
----------------------

இவர் 1973 இல் தேசியத் தகைமை அறிஞராக வெற்ரிகண்டு உரிய நல்கையைப் பெற்றார், அதே ஆண்டில், சாந்தியாகோ கலிபோர்னியா பல்கலைக்கழகத்தில் உயர்புலமைக்கான ஆய்வுநல்கையைப் பெற்றார், இவருக்கு 1990 இல் நியூட்டன் இலாசி பியர்சு பரிசும் வழங்கப்பட்டது. பிறகு இவர் 1991 முதல் 1993 வரை ஆல்பிரெடு பி. சுலோவன் ஆய்வுநல்கையையும் பெற்றார். இவர் அமெரிக்க அறிவியல் மேனம்பாட்டுக் கழகத்தின் ஆய்வு உறுப்பினராக 2011 இல் தேர்வானார். இவர் அமெரிக்க வானியல் கழகத்திலும் பன்னாட்டு வானியல் ஒன்றியத்திலும் நடப்பு உறுப்பினராக உள்ளார்.

மேற்கோள்கள்
-----------

1. ↑  "Newton Lacy Pierce Prize in Astronomy | American Astronomical Society". *aas.org*. 2016-06-15 அன்று பார்க்கப்பட்டது.
2. ↑  "Committee for Sexual-Orientation and Gender Minorities in Astronomy (SGMA) | SGMA". *sgma.aas.org*. 2016-06-15 அன்று பார்க்கப்பட்டது.
3. ↑  "Kris Sellgren's CV". *www.astronomy.ohio-state.edu*. 2016-06-15 அன்று பார்க்கப்பட்டது.
4. ↑  "Kristen Sellgren | Department of Astronomy". *astronomy.osu.edu*. 2016-06-15 அன்று பார்க்கப்பட்டது.
1-ஆக்டீன்
**ஆக்டீன்** *(Octene)* என்பது C8H16 என்ற மூலக்கூற்று வாய்ப்பாட்டைக் கொண்ட ஒரு கரிமச் சேர்மமாகும். இது ஆல்க்கீன் என்ற வகைப்பாட்டில் இடம்பெறுகிறது. மாற்றியச் சேர்மத்திம் கார்பன் சங்கிலியில் இரட்டைப் பிணைப்பின் அமைவிடம் மற்றும் வடிவியலைப் பொருத்து ஆக்டீனுக்கு பல்வேறு எண்னிக்கையில் மாற்றியங்கள் உண்டாகின்றன. 

ஆக்டீனின் மிக எளிய மாற்றியம் 1-ஆக்டீன் ஆகும். இந்த ஆல்பா-ஒலிபீன் இணை-ஒருபடியாகக் கரைசல் பலபடியாக்கச் செயல்முறையில் பாலியெத்திலீன் தயாரிக்க பயன்படுத்தப்படுகிறது. ஆக்டீனின் பயனுள்ள பல கட்டமைப்பு மாற்றியங்கள் ஐசோபியூட்டீன் மற்றும் 1-பியூட்டீன் ஆகியனவற்றை இருபடியாக்கம் செய்வதன் வழியாகத் தயாரிக்கப்படுகின்றன. இக்கிளைச் சங்கிலி ஆல்க்கீன்கள் பீனால்களை ஆல்கைலேற்றும் முறையில் அழுக்கு நீக்கிகள் தயாரிப்பதற்கான முன்னோடிச் சேர்மங்களைத் தருகின்றன.

மேற்கோள்கள்
-----------

1. ↑  Helmut Fiege, Heinz-Werner Voges, Toshikazu Hamamoto, Sumio Umemura, Tadao Iwata, Hisaya Miki, Yasuhiro Fujita, Hans-Josef Buysch, Dorothea Garbe, Wilfried Paulus "Phenol Derivatives" in Ullmann's Encyclopedia of Industrial Chemistry 2002, Wiley-VCH, Weinheim.எஆசு:10.1002/14356007.a19\_313.
**அடிலைன், மொலமுறே சீமாட்டி** (*Adeline, Lady Molamure*, 1890 - 1977) பிபேக (அடிலைன்; *தொடக்கத்தில்* **மீதெனிய**) என்பவர் இலங்கை செனட் சபையின் முதலாவது பெண் உறுப்பினர் ஆவார். ஆதலின், இவரே இலங்கையில் தெரிவு செய்யப்பட்ட முதலாவது பெண் சட்டவரைஞர் ஆவார். இவர் செனட் சபையின் உப தலைவியாகச் செயற்பட்டார்.

கொழும்பு பிசப் கல்லூரியில் கல்வி கற்ற இவர் அப்போதைய சட்டவாக்கக் கழக உறுப்பினரான ஹென்றி மீதெனிய அதிகாரம் என்பவரின் மகளாவார். இவர் 1931 இல் தனது தந்தையின் இறப்பைத் தொடர்ந்து ஏற்பட்ட வெற்றிடத்துக்காக அவரது தேர்தல் தொகுதியில் நடைபெற்ற இடைத்தேர்தலின் மூலம் தெரிவு செய்யப்பட்டார். பின்னர் 1947 ஆம் ஆண்டு இவர் செனட்டுக்குத் தெரிவு செய்யப்பட்டதுடன், 1955 இல் அச்சபையின் உப தலைவியாக நியமிக்கப்பட்ட அதே வேளை பிரித்தானியப் பேரரசு வரிசையின் கட்டளைத் தளபதியாக ஆக்கப்பட்டார்.

இவர் இலங்கையின் முதலாவது சபாநாயகர் சேர் பிரான்சிஸ் மொலமுறே என்பவரைத் திருமணம் புரிந்தார். இவர்களின் ஒரே மகளான சீதா மொலமுறே என்பவரும் இலங்கை செனட் சபையின் உறுப்பினரானார். அவர் குடியியற் பணியாளராக இருந்து இலங்கைத் திறைசேரியின் செயலாளரான எல். ஜே. செனவிரத்ன என்பவரைத் திருமணம் புரிந்தார்.

மேற்கோள்கள்
-----------

1. ↑  Abeynaike, H.B.W. (2009-02-23). "Press Magnate Who Fought For Country's Freedom". *Daily Mirror*. 2009-07-01 அன்று பார்க்கப்பட்டது. 
[*தொடர்பிழந்த இணைப்பு*]
2. ↑  Lady Members
3. ↑  Rajasingham, K. T. (2001-09-22). "Sri Lanka: The Untold Story". *Asia Times*. 2009-06-24 அன்று மூலம் பரணிடப்பட்டது. 2009-07-01 அன்று பார்க்கப்பட்டது. "காப்பகப்படுத்தப்பட்ட நகல்". 2009-06-24 அன்று மூலம் பரணிடப்பட்டது. 2015-12-05 அன்று பார்க்கப்பட்டது.
4. ↑  "Molamure is elected Speaker of First Parliament". *Sunday Times*. 2007-10-14. 2009-07-01 அன்று பார்க்கப்பட்டது.
5. ↑  "Speakers". 2009-07-25 அன்று மூலம் பரணிடப்பட்டது. 2009-07-01 அன்று பார்க்கப்பட்டது.
6. ↑  RAMBUKPOTHA SENEVIRAJA - Family #3117
**விண்ணகரம்** என்பது ஊர்ப்பெயராகும். தமிழ் நாட்டில் ஈசனது கோவில் ஈச்சரம் என்று பெயர் பெற்றதைப் போல , விஷ்ணுவின் கோவில் விஷ்ணு கிரகம் எனப் பெயர் பெற்றது. அப்பெயர் விண்ணகரம் என்று மருவிற்று என்பர். வைணவர்கள் தலை கொண்டு போற்றும் 108 திருப்பதிகளில் ஆறு விண்ணகரங்கள் உள்ளன.

திருவிண்ணகரம்
-------------

கும்பகோணத்திற்கு மூன்று மைல் அளவில் உள்ள திருமால் கோயில் திரு விண்ணகரம் என்று அழைக்கப்பட்டது. நம்மாழ்வார் பாடிய சிறப்பு பெற்றது. அவர் 'தன்னொப்பர் இல்லப்பன்' என இறைவனை அழைத்ததால் ஒப்பிலியப்பன் என இறைவன் பெயர் நிலைத்தது என்பர். நாளடைவில் அது உப்பிலியப்பன் என மருவிற்று என்பர் .அப்பெயருக்கு ஏற்ப அந்த அப்பனுக்கு உப்பில்லாத நிவேதனம் சிறந்ததாகக் கருதப்படுகிறது.

சீராம விண்ணகரம்
---------------

சீர்காழியில் உள்ள சீராம விண்ணகரம் திருமங்கையாழ்வாரால் பாடல் பெற்ற பதியாகும். இது தாடாளன் கோவில் என வழங்கப்படுகிறது.

* வைகுந்த விண்ணகரம்
* அரிமேய விண்ணகரம்
* பரமேச்சுர விண்ணகரம்
* நந்திபுர விண்ணகரம்
* வீர நாராயண விண்ணகரம்
* இராசராச விண்ணகரம்
* இராசேந்திர சோழ விண்ணகரம்
* திருப்பொதியில் விண்ணகரம்

உசாத்துணை
---------

ரா.பி. சேதுப்பிள்ளை.'ஊரும் பேரும்',பழனியப்பா பிரதர்ஸ். 1956
Historic site in செஞ்சி, இந்தியாவார்ப்புரு:SHORTDESC:Historic site in செஞ்சி, இந்தியா
**அடுக்கங்கல் தமிழ்-பிராமிக் கல்வெட்டு** தமிழ்நாட்டின் விழுப்புரம் மாவட்டம், செஞ்சி வட்டம், நெகனூர்பட்டி கிராமத்தில் அமைந்துள்ள அடுக்கங்கல் குன்றின் அடிப்பகுதியில் உள்ள ஒரு பாறையில் பொறிக்கப்பட்டுள்ளது.. நெகனூர்பட்டி செஞ்சிக்கு வடகிழக்கே 6 கிலோமீட்டர் (3.7 மைல்) தொலைவில் அமைந்துள்ளது.

அடுக்கங்கல் குன்று
------------------

அடுக்கங்கல் சமணர் குன்று
பெரிய பாறைக்கற்கள் ஒன்றன் மேல் ஒன்றாகக் குவிந்து கிடப்பது போல் தோற்றமளிப்பதால் அடுக்கங்கல் என்ற வந்தது. அடுக்கங்கல் குன்றின் அடியில் வரலாற்றுக்கு முந்தைய பாறை ஓவியங்களைக் கொண்ட இரு சமண குகைகள் உள்ளன. இக்குகைக்கு வெளியே வலப்பக்கத்தில், பாறை சுவற்றில் சட்டமிடப்பட்ட கி.பி. 4-ம் நூற்றாண்டைச் சேர்ந்ததாகக் கருதப்படும் தமிழ்-பிராமிக் கல்வெட்டு காணப்படுகிறது.

சமணர் குகைகள்
-------------

அடுக்கங்கல் குன்றின் அடிப்பகுதியில் இருபுறமும் இரண்டு குகைகள் அமைந்துள்ளன. இரண்டு குகைகளிலும் சமணத் துறவிகள் பயன்படுத்திய கல் படுக்கைகளுக்கான தடயங்கள் உள்ளன.ஒரு குகைக்கு அருகில் ஒரு சிறிய குளம் காணப்படுகிறது.

பாறை ஓவியங்கள்
--------------

பாறை ஓவியத்தில் ஆண்கள்
குளத்தை ஒட்டி அமைந்துள்ள பாறையில் கி.மு. 1000 ஆம் ஆண்டைச் சேர்ந்ததாகக் கருதப்படும் வெண்ணிற பாறை ஓவியங்கள் காணப்படுகின்றன. ஓவியத்தில் ஆண்கள் மட்டுமே காணப்படுகின்றனர். விலங்குகள் எதுவும் காணப்படவில்லை. இந்த ஓவியங்களை வரைய சுண்ணாம்பைப் பயன்படுத்தியிருக்கலாம். சில ஓவியங்கள் மங்கியுள்ளன.

தமிழ்-பிராமி கல்வெட்டு
----------------------

தமிழ்-பிராமி கல்வெட்டு
கி.பி. 4 ஆம் நூற்றாண்டைச் சேர்ந்ததாகக் கருதப்படும் அடுக்கங்கல் தமிழ்-பிராமி கல்வெட்டை முதன்முதலில் தொல்லியல் ஆய்வாளர் எஸ்.ராஜவேலு 1992 ஆம் ஆண்டு கண்டறிந்தார். தமிழ்-பிராமி எழுத்து முறையிலிருந்து வட்டெழுத்தாக வளரும் நிலையில் இக்கல்வெட்டு உள்ளது. இதற்கு சான்றாக இக்கல்வெட்டின் மெய்யெழுத்துக்கள் அனைத்தும் புள்ளியுடன் காணப்படுகிறது. இக்கல்வெட்டின் தனித்தன்மையும் இதுவேயாகும்.

கல்வெட்டு பாடம்:

```
*பெரும் பொகழ் சேக்கந்தி தாயியரு சேக்கந்தன்னி செ யி வித்த பள்ளி* 
```

பொருள்:

```
 பெரும்புகை என்னும் ஊரைச் சேர்ந்த சேக்கந்தி என்னும் சமணப் பெண் துறவியின் தாயார் சேக்கந்தி செய்து அளித்த  பள்ளி.
```

கி.பி. 4 முதல் இவவிடம் சமணத்துறவிகளின் வாழ்விடமாக இருந்துள்ளது. தாய் மகள் ஆகிய இருவர் பெயரும் சேக்கந்தி என்பதாகும். ‘கந்தி’ என்பது சமணப் பெண் துறவிகளைக் குறிக்கும் சொல்லாகும். பெரும்புகை எனற கிராமம் விழுப்புரம் மாவட்டம், வல்லம் வட்டத்தில் அமைந்துள்ளது.

வெளி இணைப்புகள்
---------------

* தமிழ்ப் பிராமி
* அகரமேறிய மெய் முறைமை
* Neganur Patti rock paintings video

மேற்கோள்கள்
-----------



1. 1 2 3   அடுக்கம்பாறை தமிழிணையம் - தமிழர் தகவலாற்றுப்படை
2. ↑  தமிழ் பிராமி கல்வெட்டு பகுதியில் பாறைகள் வெடிவைத்து தகர்ப்பு தினமலர் ஆக 07, 2020
3. ↑  Ramesh, D.(2005) "Nadunaattu Samanakovilkal" Second edition, Tamilventhan Pathippagam, Ulundurpettai
4. 1 2 3   Sridhar, T. S. (2006) "Tamil-Brahmi Kalvettukal", First edition, State Department of Archaeology, Chennai
5. ↑  சங்ககாலத் தமிழ் எழுத்துக்கள் பவானி, மா. கல்வெட்டியல் துறை. தமிழிணையம்
6. ↑  தமிழகக் குகைக் கல்வெட்டுகளில் சமணம் ஐராவதம் மகாதேவன். வரலாறு.காம் இதழ் எண். 33 ஐராவதம் சிறப்புப் பகுதி
7. ↑  Perumpugai Onefivenine
மூன்று நிலை மாடக் கோயிலான சீர்காழி சட்டைநாதசுவாமி கோயில்
**மாடக் கோவில்** என்பது மாடி போன்ற அமைப்புடைய கோவிலாகும். இவ்வமைப்பில் ஒன்றின் மீது ஒன்றாக நிலைகள் அமைந்திருக்கின்றன. கி.பி ஆறாம் நூற்றாண்டுக்கு முன்பே இவ்வகையான மாடக்கோயில்கள் இருந்துள்ளன.

வரலாறு
------

தற்போது காணப்படும் மாடக் கோயில்கள் கி. பி. ஒன்பதாம் நூற்றாண்டு காலத்திற்கு பிற்பட்டவை. என்றாலும் சங்க காலத்திலே மாடக் கோயில்கள் தமிழ்நாட்டில் இருந்தன. கடைச்சங்க காலத்தைச் சேர்ந்த சோழன் கோச்செங்கணான் சிவபெருமானுக்கு 70 மாடக் கோயில்கள் அமைத்ததாக திருமங்கையாழ்வார் தன் திருநறையூர் பாசுரத்தில் "எழில் மாடம் எழுபது செய்து உலகம் ஆண்ட திருக் குலத்து வளச்சோழன் சேர்ந்த கோயில்" என்று குறிப்பிட்டுள்ளார். கி.பி ஏழாம் நூற்றாண்டில் வாழ்ந்த திருநாவுக்கரசு நாயனார் அவர் காலத்தில் எழுபத்தெட்டு மாடக் கோயில்கள் இருந்ததை அடைவு திருத்தண்டகத்தில் பாடியுள்ளார்.

வகைகள்
------

மாடக் கோயில்கள், அதன் நிலைகளின் எண்ணிக்கு தக்கவாறு பெயரிப்பட்டுள்ளன.

* ஒன்பது நிலை மாடக் கோயில்கள்
* ஐந்து நிலை மாடக் கோயில்கள்
* மூன்று நிலை மாடக் கோயில்கள்
* இரண்டு நிலை மாடக் கோயில்கள்

இவற்றில் முன்று மற்றும் இரண்டு நிலை மாடக் கோயில்களே தற்போது வழிபாட்டில் உள்ளன.

கோயில் அமைப்பு
--------------

இரண்டு நிலை மாடக் கோயிலின் அமைப்பானது கீழ்கண்ட எட்டு உறுப்புகள் கொண்டதாக அமைகிறது.

1. தரை
2. சுவர்
3. தளவரிசை
4. சுவர்
5. தளவரிசை
6. கழுத்து
7. கூரை
8. கலசம்

மூன்று நிலை மாடக்கோயில்களின் கீழ்கண்ட பத்து உறுப்புகளை கொண்டதாக அமைகிறது.

1. தரை
2. சுவர்
3. தளவரிசை
4. சுவர்
5. தளவரிசை
6. சுவர்
7. தளவரிசை
8. கழுத்து
9. கூரை
10. கலசம்

மாடக் கோவில்கள்
---------------

* அட்ட லட்சுமிக் கோவில் - பெசன்ட் நகர், சென்னை
* வைகுண்டப் பெருமாள் கோயில், காஞ்சிபுரம்
* அர்ஜூனன் ரதம், மாமல்லபுரம்
* வீரட்டேசுவரர் கோயில், திருத்தணி
* சட்டைநாதசுவாமி கோயில்

கருவி நூல்
----------

* தமிழர் வளர்த்த அழகுக் கலைகள் - மயிலை சீனி வேங்கடசாமி

ஆதாரங்கள்
---------

1. ↑  தி. வை. சதாசிவ பண்டாரத்தார், தூங்கானை மாடம் (கட்டுரை), பக்கம் 19 தமிழ்ப் பொழில் இதழ், 1958, ஏப்ரல், மே

இவற்றையும் காண்க
----------------

* தமிழர் கட்டிடக்கலை
* கோபுரம்
* கொடி மரம்
* பலிபீடம்
* கற்றளி
கணிதத்தில், குறிப்பாக இயற்கணிதத்தில், குலம்(Group) என்ற கணித அமைப்பு ஒரு அடிப்படைக் கருத்தாகும். ஒரு முடிவுறு கணம் {\displaystyle G}, அதனில் சேர்ப்பு விதிக்குட்பட்ட ஓர் ஈருறுப்புச் செயலி, இவையிரண்டும் கொடுக்கப்பட்டு, அச்செயலிக்கு ஒரு முற்றொருமையும் ஒவ்வொரு உறுப்புக்கும் ஒரு நேர்மாறும் இருந்துவிட்டால் அவ்வமைப்பு முடிவுறு குலம் எனப்படும். அப்பொழுது, {\displaystyle G}-இன் உறுப்புகளின் எண்ணிக்கை அக் **குலத்தின் கிரமம்** (Order of the Group) எனப்படும்.

ஒரு குலத்தின் அடித்தளக்கணம் முடிவுறாக் கணமானால், அக்குலம் *முடிவுறாக் குலம்* எனப்படும்.

ஓர் உறுப்பின் கிரமம்
--------------------

ஒரு குலத்தின் ஒவ்வொரு உறுப்புக்கும் ஒரு கிரமம் வரையறுக்கப்படலாம். ஓர் **உறுப்பு** {\displaystyle a}-**இன் கிரமம்** என்பது, {\displaystyle a^{n}=e} என்ற சமன்பாட்டுக் குகந்தபடி உள்ள மீச்சிறு n என்ற எண்ணிக்கை.

எ.கா. {\displaystyle S\_{3}} என்ற சமச்சீர் குலத்தைப் பார். இதன் கிரமம் 6. இதன் ஆறு உறுப்புகள்:

{\displaystyle (ab)(c),(bc)(a),(ca)(b),(abc),(acb),e.}

இதனில் முதல் மூன்று உறுப்புகளின் 2-வது அடுக்கு {\displaystyle e} ஆகிறது. அதனால் அவைகளின் கிரமம் 2.

அடுத்த இரண்டு உறுப்புகளின் 3-வது அடுக்கு {\displaystyle e} ஆகிறது. அதனால் அவைகளின் கிரமம் 3.

{\displaystyle e}-இன் கிரமம் 1.

சுழற்குலத்தின் கிரமம்
---------------------

{\displaystyle G} ஒரு சுழற்குலமானால் அது, {\displaystyle \{a,a^{2},a^{3},....\}} என்ற உருவத்தில் இருக்கும். இங்கு {\displaystyle a} என்பது அச்சுழற்குலத்தின் பிறப்பி. எந்த எண் n க்காவது {\displaystyle a^{n}=e} யாக இருக்குமானால், n-இன் மீச்சிறு மதிப்பு, {\displaystyle a}-இனுடைய கிரமம். அதுவே சுழற்குலத்தின் கிரமமுமாகும்.

ஆக, ஒரு முடிவுறு சுழற்குலத்தின் கிரமமும் அதன் பிறப்பியின் கிரமமும் ஒன்றே.

எந்த எண் n க்கும் {\displaystyle a^{n}=e} உண்மையல்லவென்றால், அக்குலம் ஒரு முடிவுறா சுழற்குலமாகும்.
**2022 அக்டோபர் 25 அன்று** நிகழும் சூரிய கிரகணம் ஐரோப்பா, யூரல்ஸ், மேற்கு சைபீரியா, மத்திய ஆசியா, மேற்கு ஆசியா, தெற்காசியா மற்றும் ஆப்பிரிக்காவின் வடகிழக்கில் இருந்து தெரியும் பகுதி சூரிய கிரகணம் ஆகும். பகுதி கிரகணத்தின் அதிகபட்ச கட்டம் இரஷ்யாவின் மேற்கு சைபீரியன் சமவெளியில் நிஸ்னேவர்டோவ்ஸ்க் அருகே பதிவு செய்யப்படும்.

சந்திரனின் நிழலின் மையம் புவியை மறைக்கும் போது புவியின் துருவப் பகுதிகளில் பகுதிச் சூரிய கிரகணம் ஏற்படுகிறது.

கிரகண நேர அளவு
--------------

உலகளவில் சூரிய கிரகணம் 2022 அக்டோபர் 25 அன்று இந்திய நேரப்படி மதியம் 02:19 மணிக்கு துவங்குகிறது. இரசிய நாட்டின் மத்தியப் பகுதிகளில் சூரியனை 80 விழுக்காடு சந்திரன் மறைக்கிறது. 

2022 அக்டோபர் 25 அன்று சென்னையில் இந்திய நேரப்படி மாலையில் 05:14 மணிக்கு துவங்கி 05:44 மணிக்கு நிறைவடைகிறது. இந்நாளில் சூரியன் மாலை 05:44 மணிக்கு மறைகிறது.

படங்கள்
-------

தொடர்புடைய கிரகணங்கள்
---------------------

2022 இன் கிரகணங்கள்
-------------------

* ஏப்ரல் 30 அன்று ஒரு பகுதி சூரிய கிரகணம் .
* மே 16 அன்று முழு சந்திர கிரகணம் .
* நவம்பர் 8 அன்று முழு சந்திர கிரகணம் .

சரோஸ் 124
---------

சோலார் சரோஸ் 124 , சுமார் 18 ஆண்டுகள் 11 நாட்களுக்கு ஒருமுறை 73 நிகழ்வுகளைக் கொண்டுள்ளது. இத்தொடர் நிகழ்வு 1049 மார்ச் 6 அன்று பகுதி சூரிய கிரகணத்துடன் தொடங்கியது. இது 1211 சூன் 12 முதல் 1968 செப்டம்பர் 22 வரையிலான முழு கிரகணங்களையும், 1986 அக்டோபர் 3 இல் ஒரு கலப்பின சூரிய கிரகணத்தையும் கொண்டுள்ளது. இத்தொடர் பகுதி கிரகணமாக 2347 ஆம் ஆண்டு மே 11 அன்று 73 இல் முடிவடைகிறது. மிக நீண்ட முழு கிரகணம் 1734 மே 3 அன்று 5 நிமிடங்கள் 46 வினாடிகளில் ஏற்பட்டது.

மேற்கோள்கள்
-----------

1. 1 2  "சூரிய கிரகணம்: அக்டோபர் 25ஆம் தேதி எங்கு, எப்போது, எப்படி காணலாம்?". *BBC News தமிழ்*. 2022-10-23. 2022-10-25 அன்று பார்க்கப்பட்டது.
2. ↑  "NASA - Catalog of Solar Eclipses of Saros 124". *eclipse.gsfc.nasa.gov*. 2022-10-24 அன்று பார்க்கப்பட்டது.
**ரமி சாப்ரா** (Rami chhabra பிறப்பு --1938) என்பவர் பெண்ணியவாதி, இதழாளர் செயற்பாட்டாளர் ஆவார். 1950 களின் பிற்பகுதியில் இதழிகைத் துறையில் நுழைந்த இவர் தொடர்ந்து எழுத்துப் பணியில் ஈடுபட்டு வருகிறார். டைம்சு ஆப் இந்தியா, இந்தியன் எக்சுபிரசு, இந்துச்தான் டைம்சு போன்ற நாளிதழ்களில் பத்தி எழுத்தாளராகக் கட்டுரைகள் எழுதி வந்தார். வியத்நாம் போர்க் காலத்தில் சைகோனுக்கும் சீனாவுக்கும் சென்று வந்தவர்.

பிறப்பும் படிப்பும்
-------------------

இப்போதைய பாக்கித்தானில் உள்ள டேரா இசுமாயில் கான் என்னும் ஊரில் பிறந்த ரமி சாப்ரா தில்லிப் பல்கலைக் கழகத்தில் ஆங்கில இலக்கியத்தில் இளங்கலைப் பட்டம் பெற்று பின்னர் சட்டம், குமுகவியல் ஆகியவற்றையும் பயின்றார்.

பெண்ணியவாதி
-----------

பெண்களுக்கான பாதுகாப்பு, குடும்பக் கட்டுப்பாடு, வரதட்சினைச் சாவு, பெண்களுக்குச் சொத்துரிமை, பெண்கள் திருமண வயது வரம்பு உயர்த்தல், பெண்களுக்கு எதிரான வன்செயல்கள் ஆகியன பற்றி 1977 ஆம் ஆண்டில் இந்தியன் எக்சுபிரசு தாளில் 'பெமினிஸ்ட் வியூபாய்ன்ட்' என்னும் பகுதியில் வாரம் தோறும் ரமி சாப்ரா எழுதி வந்தார்.
குக்கிராமங்களுக்குச் சென்று பெண்கள் எதிர்கொள்ளும் பிரச்சினைகளையும் அவல நிலைமைகளையும் நேரிடையாகப் பார்த்துப் புரிந்துகொண்டார். அடிக்கடி உண்டாகும் மகப்பேற்றின் கேடுகள் பற்றியும் பாதுகாப்பான தாய்மைப் பற்றியும் பெண்களிடையே பரப்புரை செய்தார். எச் ஐ வி எயிட்சு போன்ற நோய்களுக்கான எதிர்ப்பு அணியை உருவாக்கினார். தூர்தர்சன் தொடங்கப்பட்ட காலகட்டத்தில் நிகழ்ச்சி தொகுப்பாளராக இருந்து பணியாற்றினார். ஆல் இந்தியா வானொலியிலும் வினா விடை நிகழ்ச்சி நடத்தினார்.

பதவிகள்
-------

1978 இல் குடும்பக் கட்டுப்பாடு அறக்கட்டளை பொறுப்பை ஏற்றுக் கொண்டார். 1986 இல் அப்போதைய தலைமை அமைச்சர் இராசீவ் காந்தி சுகாதாரம் மற்றும் குடும்பத் துறைக்கு கூடுதல் செயலாளராக ரமி சாப்ராவை அமர்த்தினார். ரமி சாப்ரா தேசிய மக்கள் தொகை குழுவில் உறுப்பினராக இருந்தார்.

எழுதிய நூல்
-----------

Breaking Ground—Journey into the Media..And Out

உசாத்துணை
---------

* 
* பரணிடப்பட்டது 2015-09-22 at the வந்தவழி இயந்திரம்
*
குவியமில்லா அமைப்பில் ஒளியின் பாதை வரைபடம்.
**குவியமில்லா அமைப்பு** (*Afocal system*) என்பது ஒளியியல் அடிப்படையில் ஒளியை முழுமையாகக் குவிக்கவோ அல்லது ஒரு புள்ளியிலிருந்து விரிக்கவோ இயலாத ஒரு அமைப்பாகும். அதாவது குறிப்பிட்ட குவிய துாரம் என்பது இவ்வமைப்பில் இல்லை.

இவ்வமைப்பு ஒரு இணை ஒளியியல் சாதனங்களால் உருவாக்கப்படுகிறது. அவற்றின் நீளம் இரண்டு ஒளியியல் சாதனங்களின் குவிய துாரங்களின் கூடுதலுக்குச் சமம் **(d = f1+f2)**.

எடுத்துக்காட்டாக நட்சத்திரங்களைக் காண உதவும் தொலைநோக்கிகளில் குவியமில்லா அமைப்பு பயன்படுகிறது. இதில் பொருளும் வெகு தொலைவில் உள்ளது, பிம்பமும் வெகு தொலைவில் உருவாகிறது (அதாவது ஒளி இணை கற்றை ஆக்கப்படுகிறது).

இவ்வமைப்பில் இணை கற்றையின் விரிகை மாற்றப்படுவதில்லை. ஆனால் உருப்பெருக்கத்தை மாற்றுவதன் மூலம் அதன் அகலம் மாற்றப்படுகிறது. அப்படிப்பட்ட தொலைநோக்கியின் உருப்பெருக்கம்:

{\displaystyle M={\frac {f\_{2}}{f\_{1}}}}
குவியமில்லா அமைப்புகள் சீரொளி (லேசர்), அகச் சிவப்பு கதிர்கள் அமைப்பு, நிழற்படக் கருவி மற்றும் தொலைநோக்கி ஆகியவற்றில் ஒளிக்கற்றைகளைச் சீர்செய்ய உதவுகிறது. நிழற்படக் கருவியும் தொலைநோக்கியும் இணைந்து உருவாக்கும் நிழற்படக் கலை **குவியமில்லா நிழற்படக் கலை** எனப்படுகிறது.

மேலும் பார்க்க
--------------

* வில்லை (ஒளியியல்)

மேற்கோள்கள்
-----------

1. ↑  Daniel Malacara, Zacarias Malacara, Handbook of optical design.
2. ↑  Virendra N. Mahajan, Ray geometrical optics, page 38
3. ↑  Rudolf Kingslake, Optics in photography, page 187
**புல்கன்** (மொங்கோலியம்: Булган) என்பது மங்கோலியாவின் 21 ஐமக்குகளில் ஒன்றாகும். இது வடக்கு மங்கோலியாவில் உள்ளது. இதன் தலைநகரத்தின் பெயரும் புல்கன் ஆகும்.

புவியியல்
---------

இந்த ஐமக்கிற்கு வடக்கே உருசியாவின் புர்யத்தியா மாகாணமும், வடமேற்கே மங்கோலியாவின் கோவுசுகல், தென்மேற்கே ஆர்க்கன்காய், தெற்கே ஒவர்கன்காய், தென்கிழக்கே டோவ் மற்றும்வடகிழக்கே செலங்கே ஆகியவையும் சுற்றி அமைந்துள்ளன. சிறிய ஒர்கான் ஐமக் ஆனது செலங்கேயின் எல்லையில் இந்த ஐமக்கிற்கு ஒரு இணைப்பாக உள்ளது.

இந்த ஐமக்கிற்கு வடக்கு பகுதியில் அல்பைன் காடுகள் உள்ளன. அவை படிப்படியாக மங்கோலிய உயர்நில பகுதியிலுள்ள வறண்ட புல்வெளி சமவெளிப் பகுதிகளுடன் இணைகின்றன. இங்குள்ள முக்கியமான ஆறுகள் ஒர்கான் மற்றும் செலங்கே ஆகும். இந்த இரண்டு ஆறுகளும் ஒவர்கன்காய் ஐமக்கிலிருந்து இங்கு நுழைகின்றன. இதன் காரணமாக மங்கோலியாவில் உள்ள விவசாயம் செய்யக்கூடிய சில பகுதிகளில் தெற்கு புல்கனும் ஒன்றாக உள்ளது.

போக்குவரத்து
------------

இந்த ஐமக்கின் தலைநகரான புல்கன்னில் ஒரு வானூர்தி நிலையம் உள்ளது. இங்கிருந்து உலான் பத்தூர், கோவ்ட் மற்றும் முருன் ஆகிய இடங்களுக்கு வானூர்திகள் இயக்கப்படுகின்றன.

உசாத்துணை
---------

1. ↑  *Rural Poverty Reduction Programme* official site பரணிடப்பட்டது செப்டம்பர் 28, 2007 at the வந்தவழி இயந்திரம்
**புல்மோட்டை** (*Pulmoddai*) என்பது இலங்கையின் கிழக்கு மாகாணத்தில் திருகோணமலை நகரத்தில் இருந்து 55 கி.மீ துாரத்தில் நிலாவெளிப் பாதையின் முடிவிலும், அனுராபுரத்தில் இருந்து 105 கி.மீ தொலைவிலும் அமைந்துள்ளது. நீா் நில வளங்களைக் கொண்ட இப்பிரதேசத்தின் நுழைவாயில் யான் ஓயா நதியினாலும் அதன் வனப்பினாலும் அழகு படுத்தப்படுகின்றது. வடக்கே கோகிளாய் வாவியும் அமைந்துள்ளது. இச்சிறிய கிராமத்தில் 15,000 க்கும் அதிகமான மக்கள் வாழ்கின்றனர். இப்பிரதேச மக்கள் மீன் பிடி, இறால் பிடித்தல் மற்றும் விவசாயம் போன்ற தொழில்களைப் பிரதானமாகக் கொண்டுள்ளனர். இங்கு இலங்கையின் முக்கிய வளங்களின் ஒன்றான இல்மனைட் தொழிற்சாலையம், அரிசிமலை கடற்கரையும் அமையப் பெற்றதனால் அதிகமான உல்லாசப் பயணிகளை கவரும் இடமாகக் காணப்படுகின்றது.

அரிசி மலை கடற்கரை
-----------------

கிழக்கில் சுற்றுலாப் பயணிகளை மிகவும் கவரும் இடமாக திருகோணமலை மாவட்டத்தின் புல்மோட்டையிலுள்ள அரிசி மலை கடற்கரை பிரதேசம் மாறிவருகின்றது. எழில் கொஞ்சும் காடுகளுடனான மலையடிவாரத்திற்கிடையில் காணப்படும் இக்கடற்கரை பிரதேசத்திலுள்ள மணல் அரிசியை ஒத்த அளவில் மென்மையானதாகக் காணப்படுவதால் இதனை அரிசி மலை கடற்கரை என நீண்டகாலமாக அழைக்கப்பட்டு வருகின்றது. இந்த அரிசி மலை கடற்கரை பிரதேசம் பல அரியவகை உயிரினங்களைக் கொண்டுள்ளன. மேலும் இதனை பார்வையிட வருகைதரும் உல்லாசப் பிரயாணிகள் இவ் அரியவகை மண்களை எடுத்துச் செல்வதனால் இம்மண்வளம் அரிதாகி வருகின்றமை கவலைக்குரியதே.

இங்குள்ள பாடசாலைகள்
-------------------

* புல்மோட்டை முஸ்லிம் மகா வித்தியாலயம்

இவற்றையும் பார்க்க
------------------

* புல்மோட்டை - 1 கிராம அலுவலர் பிரிவு
* புல்மோட்டை - 2 கிராம அலுவலர் பிரிவு
* புல்மோட்டை - 3 கிராம அலுவலர் பிரிவு
* புல்மோட்டை - 4 கிராம அலுவலர் பிரிவு
**மாடிலின் ஆல்பிரைட்** (*Madeleine Jana Korbel Albright*, மே 15 1937 — மார்ச்சு 23 2022) அமெரிக்க நாட்டுப் பெண் அரசியல்வாதி மற்றும் தூதுவர் ஆவார். ஐக்கிய அமெரிக்காவின் முதல் பெண் வெளி விவகாரச் செயலாளர் ஆவார். பில் கிளிண்டன் அமெரிக்காவின் குடியரசுத் தலைவராக இருந்தபோது இவர் இப்பதவியில் அமர்த்தப் பட்டார். 1997 ஆம் ஆண்டு சனவரி 23 முதல் இப்பதவியை ஏற்றுக்கொண்டார்.

இளமையும் கல்வியும்
------------------

இவருடைய தந்தையார் ஜோசப் கார்பல் தூதுவர் குழுவில் இருந்தார். 1939 இல் நாசிக்களின் தாக்குதல்களிலிருந்து தப்பித்து, இவரது குடும்பம் செக்கோசுலோவாக்கியாவில் தங்கியது. மாடிலின் ஆல்பிரைட் பிரேகில் பிறந்தார். பின்னர் பெல்கிரேட், இலண்டன் ஆகிய நாடுகளில் வாழ்ந்து, இறுதியாக அமெரிக்காவின் கொலராடோவிற்கு இவரது குடும்பம் வந்து சேர்ந்தது.
1959 இல் வெல்லெஸ்லி கல்லூரியில் அரசியல் கல்வி பயின்றார். 1968 இல் முதுவர் பட்டம் பெற்றார். கொலம்பியா பல்கலைக்கழகத்தில் 1976 இல் சட்டத்திலும் அரசியலிலும் முனைவர் பட்டம் பெற்றார்.

பணிகள்
------

சனநாயகக் கட்சி அதிகாரத்தை இழந்த காலகட்டத்தில் ஆல்பிரைட் தனியார்த் துறையில் வேலைக்குப் போனார். ஜார்ஜ் டவுன் பல்கலைக் கழகத்தில் பன்னாட்டு விவகாரங்கள் துறையின் பேராசிரியர் ஆனார். அப்பொழுது சிறந்த ஆசிரியர் என்று நான்கு முறை இவருக்கு விருது வழங்கப்பட்டது.

ஜிம்மி கார்டர் அமெரிக்கக் குடியரசுத் தலைவராக இருந்தபோது 1978 ஆம் ஆண்டில் தேசியப் பாதுகாப்பு சபையில் மாடிலின் ஆல்பிரைட் பணி புரிந்தார். பின்னர் 1993 இல் பில் கிளிண்டன் இவரை ஐக்கிய நாட்டு சபைக்கு தூதுவராக அமர்த்தினார். 1996 இல் வெளிவிவகாரத் துறைச் செயலராக ஆனார். பில் கிளிண்டனின் இரண்டாம் முறை ஆட்சிக்காலம் வரை இவர் இப்பதவியில் இருந்தார்.

ஆல்பிரைட் அமெரிக்க வெளிவிவகாரச் செயலராக இருந்தபோது, உலகில் மனித உரிமைகள் பாதுகாக்கப்பட வேண்டும் என்றும் சனநாயகம் தழைக்க வேண்டும் என்றும் கருத்துப் பரப்பினார். சோவியத் நாட்டிலிருந்து வடகொரியா போன்ற நாடுகளுக்கு அணு ஆயுதங்கள் பரவுவதை தடுப்பதற்கு முயன்றார். நேட்டோ அமைப்பில் உறுப்பினர் தொகை அதிகப் படுத்துவதில் அக்கறை காட்டினார்.
1999இல் கொசாவோவில் பிரசினைகள் ஏற்பட்டபோது படைகள் அனுப்பி அமைதி உண்டாக்கச் செய்தார். சீனா, வியத்நாம் ஆகிய நாடுகளுடன் அமெரிக்கா நல்லுறவு கொள்வதற்குச் செயலாற்றினார்.
இசுரேலுக்கும் அரபு நாடுகளுக்கும் இடையே உள்ள சிக்கல்களுக்கு அமைதிப் பேச்சு வார்த்தை மூலம் தீர்வு காண முயன்றார். 2000 ஆம் ஆண்டு அக்டோபரில் ஆல்பிரைட் அமெரிக்க வெளியுறவுச் செயலர் என்கிற முறையில் முதன் முதலாக வடகொரியாவுக்குச் சென்று வரலாறு படைத்தார்.

எழுதிய நூல்கள்
--------------

* மேடம் செக்ரட்டரி நினைவுகள் (2003)
* தி மைட்டி ஆண்டு ஆல்மைட்டி (2006)
* ரீட் மை பின்ஸ் (2009)
* பிரேகு வின்டர் (அண்மையில்)

இறப்பு
------

ஆல்பிரைட் புற்று நோய் காரணமாக தமது 84 ஆவது அகவையில், 2022 மார்ச்சு 23 ஆம் நாள் வாசிங்டனில் இறந்தார்.

மேற்கோள்கள்
-----------

1. ↑
2. ↑  "Frontline: Kim's Nuclear Gamble: Interviews: Madeleine Albright". PBS. 2003-03-27. 2009-06-01 அன்று பார்க்கப்பட்டது.
3. ↑  Kelly, Caroline (மார்ச்சு 23, 2022). "Madeleine Albright, first female US secretary of state, dies" (in ஆங்கிலம்). CNN.. பார்த்த நாள்: மார்ச்சு 23, 2022.